גילי כהן (ג'ודוקא)

גילי כהן (נולדה ב-19 ביוני 1991) היא ג'ודוקא עבר ישראלית אשר התחרתה בקטגוריית המשקל עד 52 ק"ג, זוכת מדליית ארד באליפות אירופה (2014). מחזיקה ב-5 מדליות בתחרויות גראנד סלאם ו-13 מדליות בתחרויות גראנד פרי, ייצגה את ישראל פעמיים במשחקים האולימפיים בריו 2016 וטוקיו 2020. כמו כן היא 5 פעמים ברציפות אלופת ישראל בג'ודו (2015-2011). כהן מתאמנת בהדרכתו של אלעד חביון במסגרת עתותה בני הרצליה. באליפות ישראל בג'ודו שנערכה ב-22 בדצמבר 2011 זכתה כהן לראשונה בקריירה שלה במדליית זהב, לאחר שניצחה את האלופה היוצאת רוני שוורץ בתחרות במשקל 52 ק"ג. באליפות ישראל שנערכה ב-13 בדצמבר 2012 זכתה כהן במדליית זהב בפעם השנייה ברציפות, לאחר שניצחה בגמר את רוני שוורץ. באליפות ישראל שנערכה ב-5 בדצמבר 2013 זכתה כהן בפעם השלישית ברציפות במדליית זהב לאחר שניצחה בגמר את רוני שוורץ. באליפות ישראל שנערכה ב-18 בדצמבר 2014 זכתה כהן בפעם הרביעית ברציפות במדליית זהב לאחר שניצחה בגמר את שירה חייט. באליפות ישראל שנערכה ב-5 באוקטובר 2015 זכתה כהן בפעם החמישית ברציפות בזהב לאחר שניצחה את רוני שוורץ. באליפות אירופה בג'ודו שנערכה במונפלייה, צרפת באפריל 2014, זכתה כהן במדליית ארד בתחרות במשקל עד 52 ק"ג. בסיבוב הראשון היא ניצחה את סילמה ביז'ונוביץ' מבוסניה באיפון תוך 1:25 דקות. בשלב הבא היא הפסידה למרין קרין מגרמניה באיפון, ועברה לבית הניחומים. היא ניצחה את ז'אנה סטנקביץ' באיפון, ובקרב על מדליית הארד ניצחה את יוליה ריזובה מרוסיה. באולימפיאדת ריו דה ז'ניירו 2016, כהן החלה את דרכה בסיבוב השני אליו העפילה אוטומטית, אך הפסידה כבר בקרב הראשון מול כריסטיאן לג'נטיל ממאוריציוס. באליפות העולם בשנת 2017, שנערכה בבודפשט, סיימה כהן במקום החמישי. היא הגיעה עד שלב חצי הגמר, הפסידה ליפנית נצומי צונודה ונשרה לקרב על הארד, בו הפסידה באיפון לנטליה קוזיוטינה הרוסייה. בגראנד פרי תל אביב 2019, זכתה כהן במדליית כסף. היא התחילה את התחרות בשלב שמינית הגמר, וניצחה בווזארי את גולטאי ממאדאלייבה האוזבקית. ברבע הגמר היא ניצחה באיפון את אסטרייה לופז הספרדייה, ובחצי הגמר ניצחה באיפון את גפן פרימו הישראלית. בגמר היא התמודדה מול מאילינדה קלמנדי מקוסובו, האלופה האולימפית המכהנת, והפסידה באיפון. ב-15 במרץ 2019, היא זכתה במדליית זהב בגראנד סלאם יקטרינבורג, לאחר שניצחה בגמר את אנה פרז-בוקס הספרדייה, 59 שניות מפתיחת הקרב, בעזרת תרגיל קואוצ'י-גארי שזיכה אותה באיפון. ב-29 במרץ, זכתה כהן במדליית כסף בגראנד פרי טביליסי, כאשר הגיעה עד הגמר, בו הפסידה לאודט ג'ופרידה האיטלקייה. במהלך 2020, נפצעה וסבלה מקרע ברצועה הצולבת שהשבית אותה לתקופה ארוכה. בפברואר 2020, המקום באולימפיאדת טוקיו עבור קבוצת המשקל של גילי כהן היה שייך לגפן פרימו. בעקבות דחיית המשחקים האולימפיים, הוחלט באיגוד הישראלי לפתוח מחדש את המבחנים הפנימיים. כהן התאוששה בתקופה זו, חזרה לתחרויות, זכתה בהישגים ונבחרה על ידי הוועד האולימפי, לייצג את ישראל. בגראנד סלאם תל אביב 2021, זכתה כהן במדליית הכסף. את שני הקרבות הראשונים היא ניצחה באיפון, וברבע הגמר גברה בזכות עונשים על אסטריד נייטו הצרפתייה. בחצי הגמר, היא ניצחה באיפון את אסטרייה לופז הספרדייה, שתי שניות לסיום בזכות תרגיל סיאו-נגי מוצלח. בגמר, התמודדה כהן מול צ'לסי ג'יילס הבריטית, והפסידה באיפון מריתוק שביצעה הבריטית. באולימפיאדת טוקיו 2020, הג'ודוקא הישראלית גילי כהן היא היחידה שלא-הייתה רשומה כלל כחלק מנבחרת ישראל בקטגוריית הנבחרות המעורבות גברים-נשים, ועל-כן לא-קיבלה את מדליית הארד המשותפת האולימפית, לעומת כל שאר חברי וחברות המשלחת הישראלית בג'ודו באולימפיאדה זו שכן קיבלו, למרות שהיו שלושה ג'ודוקא ישראלים נוספים לנבחרת-המעורבת שהיו רשומים אך לא-שותפו כלל בקרבות הקבוצתיים (ברוך שמאילוב, שירה ראשוני וענבר לניר – לעומת ארבעתם, הג'ודוקא הישראלי אורי ששון הפסיד גם בקרב האישי וגם בקרב הקבוצתי היחידי שלו, שניהם מול טדי רינר הצרפתי – ובכל זאת קיבל את מדליית הארד האולימפית של הנבחרת המעורבת). באולימפיאדת טוקיו (2020) בתחרויות האישיות, היא החלה את דרכה בסיבוב הראשון, בו ניצחה באיפון את גולבדאם בבמוראטובה מטורקמניסטן, בעזרת ריתוק מוצלח, אך בשמינית הגמר הפסידה באיפון לשרלין ואן סניק הבלגית, לאחר שנכנעה לתרגיל בריח. כחודש לאחר המשחקים האולימפיים בטוקיו, הודיעה על פרישה מג'ודו תחרותי. - גרנד סלאם תל אביב 2021 - גראנד פרי טביליסי 2019 - גראנד סלאם יקטרינבורג 2019 - גראנד פרי תל אביב 2019 - גראנד סלאם אבו דאבי 2018 - גראנד סלאם אבו דאבי 2017 - גראנד פרי אנטליה 2017 - גראנד פרי אלמטי 2016 - גראנד סלאם באקו 2016 - גראנד פרי סמסון 2016 - גראנד פרי טביליסי 2016 - גראנד פרי טשקנט 2015 - גראנד פרי ג'גו 2014 - גראנד פרי אסטנה 2014 - גראנד פרי זאגרב 2014 - גראנד פרי הוואנה 2014 - אליפות אירופה 2014 - גראנד פרי טביליסי 2014 - גראנד פרי טשקנט 2013 - גראנד פרי אלמטי 2013 - גראנד סלאם מוסקבה 2013 גילי כהן, ברשת החברתית פייסבוק גילי כהן, ברשת החברתית אינסטגרם גילי כהן, באתר הוועד האולימפי הבין-לאומי גילי כהן, באתר olympedia.org גילי כהן, באתר איגוד הג'ודו העולמי גילי כהן, באתר JudoInside.com גילי כהן, באתר הוועד האולימפי בישראל אורן אהרוני, צעירים חסרי מנוח, באתר ynet, 19 בדצמבר 2013 אורי טלשיר, עיין ערך: תקווה אולימפית לריו, באתר הארץ, 31 במאי 2014 שיר זיו, "כל המדליות בעולם לא שוות כלום אם לא יודעים להיות בן אדם", באתר ישראל היום, 4 במרץ 2021 אסי ממן, ‏גילי כהן פורשת: סיימתי את הפרק הזה בחיי, באתר ONE‏, 24 באוגוסט 2021 אליפות ישראל בוגרים/רות - 22.12.2011, באתר ג'ודוקאן, הפורטל המרכזי לג'ודו בישראל כבוד לחברה בני הרצליה אורן אהרוני, ג'ודו: האיגוד נפרד מזאבי, ארשנסקי ופולק נוצחו, באתר ynet, 13 בדצמבר 2012 אורן אהרוני, בפעם השישית: ירדן ג'רבי אלופת ישראל, באתר ynet, 5 בדצמבר 2013 תוצאות רשמיות של אליפות ישראל בג'ודו 2015 שירי אלג'ם, ‏הוועד האולימפי קבע: גילי כהן תצא לטוקיו, באתר ערוץ הספורט, 16 ביוני 2021 שירי אלג'ם, ‏גילי כהן: "מרגישה שחזרתי לחיים", באתר ערוץ הספורט, 18 בפברואר 2021 איתמר קציר, מדליה שנייה בטוקיו 2020: נבחרת הג'ודו ניצחה את רוסיה וזכתה בארד, באתר הארץ, 31 ביולי 2021 "דקה אחר דקה: ג'ודו קבוצתי 31.7" - תקצירי הקרבות, 31 ביולי 2021, אתר ערוץ הספורט אורן אהרוני, ברוך שמאילוב הפסיד בקרב על מדליית הארד בג'ודו, באתר ynet, 25 ביולי 2021